### 24.    Beslutning vedrørende "Cykling uden alder" i [adresse]

**Åbent**

Sagsnr.: 326-2016-21889       J.nr.: 05.13.18           Dokumentnr.:
326-2018-220176

**Sagstype**

Beslutning.

**Resume og sagens baggrund**

Teknik- og Miljøudvalget vedtog på sit møde den 12. maj 2016
at tillade Cykling Uden Alder i [adresse], og at ordningen skulle evalueres
efter et år. Formålet med projektet er at cykle med beboere fra [adresse]
Nyvangsparken i rickshaws.

Sagen forelægges nu Teknik- og Miljøudvalget med henblik på
at afgøre, hvorvidt tilladelse til Cykling Uden Alder i [adresse] skal gøres
permanent.

**Indstillinger**

Chefen for Vej, Ejendom og Affald indstiller, at der
meddeles permanent tilladelse til Cykling Uden Alder i [adresse] på følgende
vilkår:

1. Cykling skal ske i gangtempo og skal i øvrigt foretages under
hensyntagen til fodgængere.

2. Cykling må kun ske af førere ("piloter")
   godkendt af Cykling Uden Alder.
3. Kommunen kan til enhver tid inddrage enkelte
   "piloters" eller hele Cykling Uden Alders tilladelse,
   såfremt ovenstående ikke overholdes.

**Behandling**

Teknik- og Miljøudvalget.

**Sagsfremstilling**

I ansøgningen om Cykling Uden Alder i [adresse] blev det i
sin tid oplyst, at Cykling Uden Alder er et landsdækkende projekt, hvor
plejehjem tildeles rickshaws med tilhørende chauffører. Kalundborg Kommune er
blevet tildelt 5 cykler, der er placeret på 5 plejehjem i kommunen, herunder
blandt andet Nyvangsparken i Kalundborg.

Ansøger pointerer, at det er et godt projekt, som kommer de
ældre til gode, og som er med til at skabe bro mellem ældre plejehjemsbeboere
og yngre i kommunen. Derudover får de ældre nu en ny mulighed for at opleve
byen, stranden og skovene i lokalområdet.

Gågaderne er en væsentlig del af bylivet, byens hjerte, både
under byfesten, ved særlige arrangementer samt i øvrigt på almindelige dage,
hvor butikkerne har åbent, og der er liv i gaden.

Tilladelsen blev i 2016 meddelt på følgende vilkår:

1. Cykling skal ske i gangtempo og skal i øvrigt foretages under
hensyntagen til fodgængere.

2. Cykling må kun ske af førere ("piloter")
   godkendt af Cykling Uden Alder.
3. Kommunen kan til enhver tid inddrage enkelte
   "piloters" eller hele Cykling Uden Alders tilladelse,
   såfremt ovenstående ikke overholdes.
4. Tilladelsen meddeles for 1 år, hvorefter ordningen
   evalueres.

Ordningen har nu været i drift i mere end et år. Kalundborg
Handelsstandsforening (VoresKalundborg) og [adresse] er blevet
anmodet om bemærkninger til en permanent tilladelse til Cykling Uden Alder i
[adresse], og er fremkommet med følgende:

VoresKalundborg:

"VoresKalundborg siger "ja" til det fine
formål."

[adresse]:

"Vi har i bestyrelsen talt det igennem, vi er enige om
at tilslutte os til projektet; Cykling uden alder, dog med det forbehold
at de civile hurtige cyklister og ikke mindst knallerter, som farer igennem,
ikke skal være tilladt.

Der har forekommet flere farlige og helt uhensigtsmæssige
situationer med kørende trafik og gående personer, herunder ikke mindst biler
og knallerter."

Administrationen oplyser, at det ikke er tilladt at cykle,
køre knallert eller bil i gågaderne uden særlig tilladelse, jf. afmærkningsbekendtgørelsen.
Dog er varekørsel tilladt mandag-fredag fra kl. 9 - 12. Kalundborg Kommune har
ingen myndighed på dette område, da afmærkningsbekendtgørelsen håndhæves af
Politiet.

**Økonomiske konsekvenser**

Der er ingen økonomiske konsekvenser.